98/425/YUTP: Yhteinen kanta, 3 päivältä heinäkuuta 1998, jonka neuvosto on määritellyt Euroopan unionista tehdyn sopimuksen J.2 artiklan perusteella Unita:n (União Nacional para a Independência Total de Angola) vastaisista rajoittavista toimenpiteistä



Virallinen lehti nro L 190 , 04/07/1998 s. 0001 - 0002



YHTEINEN KANTA, 3 päivältä heinäkuuta 1998, jonka neuvosto on määritellyt Euroopan unionista tehdyn sopimuksen J.2 artiklan perusteella UNITA:n (União Nacional para a Independência Total de Angola) vastaisista rajoittavista toimenpiteistä (98/425/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, sekä katsoo, että neuvosto määritteli 30 päivänä lokakuuta 1997 yhteisen kannan 97/759/YUTP Angolasta, jotta União Nacional para a Independência Total de Angola (UNITA) täyttäisi sille kuuluvat velvoitteet rauhanprosessissa (1), Yhdistyneiden Kansakuntien turvallisuusneuvosto antoi 12 päivänä kesäkuuta 1998 päätöslauselman 1173 (1998), jossa se ilmaisee vakavan huolensa Angolan rauhanprosessin kriittisestä tilanteesta, joka johtuu siitä, että UNITA on jättänyt täyttämättä sille mainitussa prosessissa kuuluvat velvoitteet, mainitussa päätöslauselmassa YK:n turvallisuusneuvosto tuomitsi UNITA:n ja vaati sen vastaisten uusien rajoittavien toimenpiteiden hyväksymistä, ja YK:n turvallisuusneuvosto antoi 24 päivänä kesäkuuta 1998 päätöslauselman 1176 (1998), jossa vahvistetaan rajoittavien toimenpiteiden voimaantulo 1 päivästä heinäkuuta 1998, ON MÄÄRITELLYT TÄMÄN YHTEISEN KANNAN: 1 artikla Talous- ja rahoitussuhteita Angolaan supistetaan YK:n turvallisuusneuvoston päätöslauselman 1173 (1998) (2) määräysten mukaisesti, sikäli kuin nämä merkitsevät UNITA:n vastaisia rajoittavia toimenpiteitä. 2 artikla Yhtenäisyyden ja kansallisen sovinnon hallituksen (GURN), Yhdistyneiden Kansakuntien ja Lusakan pöytäkirjan tarkkailijavaltioiden edustajien yhteyksiä lukuun ottamatta viralliset yhteydet UNITA:n johtoon kielletään niillä Angolan alueilla, joille valtionhallinto ei ulotu. 3 artikla Tämä yhteinen kanta tulee voimaan 1 päivänä heinäkuuta 1998. 4 artikla Tämä yhteinen kanta julkaistaan virallisessa lehdessä. Tehty Brysselissä 3 päivänä heinäkuuta 1998. Neuvoston puolesta W. SCHÜSSEL Puheenjohtaja (1) EYVL L 309, 12.11.1997, s. 8 (2) YK:n turvallisuusneuvoston päätöslauselman 1173 (1998) 11 kohdassa määrätään, että UNITA:lle, sen johtaville toimihenkiloille tai heidän aikuisille lähisukulaisilleen kuuluviksi katsottavat varat jäädytetään; päätöslauselman 12 kohdan b alakohdassa määrätään sellaisten timanttien tuonnin kieltämisestä, joiden mukana ei ole yhtenäisyyden ja kansallisen sovinnon hallituksen antamaa alkuperätodistusta; päätöslauselman 12 kohdan c alakohdassa määrätään kiellosta myydä tai toimittaa sen jälkeen, kun asiasta on annettu kaivoslaitteita ja -palveluja luonnollisille tai oikeushenkilöille sellaisilla Angolan alueilla, joille valtionhallinto ei ulotu; päätöslauselman 12 kohdan d alakohdassa määrätään kiellosta myydä tai toimittaa sen jälkeen, kun asiasta on annettu ohjeet, moottoriajoneuvoja, vesialuksia ja varaosia taikka maa- tai vesikuljetuspalveluja luonnollisille tai oikeushenkilöille sellaisilla Angolan alueilla, joille valtionhallinto ei ulotu;päätöslauselman 13 kohdassa määrätään, että näihin toimenpiteisiin voidaan myöntää tapauskohtaisesti poikkeuksia.